b'\n_START_ARTICLE_\nFestival slovenskega filma 2014\n_START_PARAGRAPH_\n17. Festival slovenskega filma je potekal med 10. in 14. septembrom 2014 v Portoro\xc5\xbeu, natan\xc4\x8dneje v Avditoriju Portoro\xc5\xbe.\n_START_SECTION_\n\xc5\xa0tevilke\n_START_PARAGRAPH_\nNa festival je bilo prijavljenih 136 filmov (17 celove\xc4\x8dernih, 17 srednjemetra\xc5\xbenih in 102 kratka oziroma z \xc5\xbeanrskega vidika 57 igranih, 49 dokumentarnih, 19 eksperimentalnih in 11 animiranih). Programski odbor, v katerem so sedeli vodja FSF-ja Igor Prassel, Katja \xc4\x8ci\xc4\x8digoj in Bojana Bregar, jih je v program festivala (tekmovalni program in panorame) uvrstil 71 (med njimi je bilo 11 celove\xc4\x8dercev, izmed katerih se jih je 8 potegovalo za nagrade vesna). Poleg teh je bilo predvajanih \xc5\xa1e 15 filmov v okviru programa za otroke, mlade in dru\xc5\xbeine (2 celove\xc4\x8derna in 13 kratkih), na sporedu pa so bile tudi 3 posebne projekcije (2 kratko- in ena srednjemetra\xc5\xbena), kar pomeni, da je bilo na 17. FSF-ju prikazanih 89 filmov.'